ตลท.ขึ้นเครื่องหมาย C หุ้น JAS หลังประกาศงบฯ Q1 ส่วนของผู้ถือหุ้นต่ำกว่า 50%
จับตา “บอร์ด” JAS นัดประชุม 19 พ.ค.นี้ หาทางรอด เหตุตลท.ขึ้นเครื่องหมาย C พรุ่งนี้ หลังประกาศงบฯ Q1/66 ส่วนของผู้ถือหุ้นต่ำกว่า 50%
ตลท.ขึ้นเครื่องหมาย C หุ้น JAS พรุ่งนี้ หลังแจ้งงบ Q1/66 ส่วนผู้ถือหุ้นต่ำกว่า 50% จับตา “บอร์ด” นัดประชุมด่วน 19 พ.ค.นี้
11 พ.ค. 2566

ผู้สื่อข่าวรายงานว่า จากกรณีวันนี้(11พ.ค.66) ตลาดหลักทรัพย์แห่งประเทศไทย (ตลท.) ประกาศขึ้นเครื่องหมาย C บริษัทจัสมิน อินเตอร์เนชั่นแนล จำกัด (มหาชน) หรือ JAS โดยมีผลวันที่ 12 พ.ค.66 เนื่องจากบริษัทฯมีส่วนของผู้ถือหุ้นน้อยกว่าร้อยละ 50 ของทุนชำระแล้วดังปรากฎในงบการเงินไตรมาส 1 /66 สิ้นสุดวันที่ 31 มีนาคม 66
ล่าสุดบริษัทเตรียมจัดประชุมเพื่อให้ข้อมูลแก่ผู้ลงทุนและผู้ที่เกี่ยวข้อง (Public Presentation) เพื่อรายงานความคืบหน้าในการแก้ไขกรณีดังกล่าว โดยจะจัดประประชุมผ่านสื่ออิเล็กทรอนิกส์ (E-Meeting) ในวันที่ 19 พฤษภาคม 2566 เวลา 11.15 น.-12.00 น. โดยสามารถรับชมผ่านช่องทาง C-Update ของตลาดหลักทรัพย์แห่งประเทศไทย https://www.set.or.th/streaming/cupdate
อนึ่งหลักทรัพย์ที่ถูกขึ้นเครื่องหมาย C จะต้องซื้อด้วยบัญชี Cash Balance (คือ สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์นั้น) ตั้งแต่วันที่ขึ้นเครื่องหมายเป็นต้นไป จนกว่าจะแก้เหตุดังกล่าวได้ ส่วนทุนชำระแล้ว หมายถึง ทุนชำระแล้วที่หักส่วนต่ำกว่ามูลค่าหุ้นและ/หรือส่วนต่ำจากการปรับโครงสร้างทางธุรกิจ